উল্লেখ্য, দীর্ঘ প্রায় এক যুগ নিউইয়র্কে বসবাসের পর শারীরিক অসুস্থ্যতার জন্য ফাজলে রশীদ স্বস্ত্রীক ২০১২ সালের ৩ মার্চ মিনাসোটায় বসবাসরত তাঁদের একমাত্র কন্যা ফাবিয়া রশীদের কাছে চলে যান। তিনি ডায়াবেটিস ও হার্টের সমস্যাসহ নানান বার্ধক্য রোগে ভুগছিলেন এবং নিয়মিত ডায়ালেসিস নিচ্ছিলেন। একই বছর ১৬ জুলাই তিনি বাসায় অসুস্থ্য হয়ে পড়লে তাঁকে স্থানীয় ফ্রিভিউ সাউথডেল হাসপাতালে ভর্তি করা হয়। হাসপাতালে চিকিৎসাধীন থাকাবস্থায় তার শারীরিক অবস্থার কখনো উন্নতি আবার কখনো অবনতি হয়। শেষ দিকে তিনি স্বাভাবিকভাবে খেতেও পরছিলেন না। সর্বশেষ নার্সিং হোমে অবস্থানকালে তিনি ২৫ সেপ্টেম্বর মঙ্গলবার রাতে বিছানা থেকে পড়ে যান এবং পরদিন সকালে তাকে আবার ফ্রিভিউ সাউথডেলন হাসপাতালে ভর্তি করা হয়। সেখানে চিকিৎসাধীন থাকাবস্থায় ২৮ সেপ্টেম্বর’২০১২ ঘুমের মধ্যে তিনি শেষ নি:শ্বাস ত্যাগ করেন।